cyanic-selkie/wikianc huggingface dataset:
Molekulêre biologie
Histidien-operon
Dit blyk dat die algemene beginsels van die laktoseoperon ook op ander induseerbare ensiemsisteme by bakterieë toegepas kan word. Met geringe wysigings geld dit ook vir sisteme waar die genetiese inligting normaalweg nie onderdruk word nie, maar onder besondere omstandighede wel. 'n Voorbeeld van die tipe beheer is die histidien-operon in bakterieë. Wanneer bakterieë in 'n medium gekweek word wat min voedsel bevat.
Word die aminosuur histidien deur die bakterieë self met behulp van 10 verskillende ensieme geproduseer. Die inligting vir die sintese is geleë in die 10 opeenvolgende struktuurgene van die histidien-operon. Hierdie 10 gene word getranskribeer in een groot polisistroniese b-RNS. Wanneer histidien in die groeimedium aanwesig is, word die sintese van al 10 ensieme gelyktydig onderdruk. Die beheer staan bekend as gekoördineerde repressie.
Laboratoriumsintese
In die navorsing op proteïensintese was dit soms belangrik om kort nukleïensuurkettings te sintetiseer. By byvoorbeeld die ontrafeling van die genetiese kode is van sulke kunsmatige b-RNS'e gebruik gemaak. Sedertdien is daar nog baie vordering op die gebied van molekulêre biologie gemaak en dit is vandag veral op die gebied van genetiese boukunde of genetiese manipulasie waar dit van groot belang geword het om kunsmatige nukleïensuurkettings van ŉ spesifieke basisvolgorde te kan sintetiseer. Ook die laboratoriumsintese van proteïene is vandag moontlik en die tegnieke kan toegepas word op gebiede soos die medisyne, die sintese van kunsmatige entstowwe, ensovoorts.
Proteïensintese
In 'n proteïen is die aminosure deur peptiedbindings aan mekaar gekoppel. So 'n peptiedbinding word gevorm wanneer koolstof aan die karboksielgroep van een aminosuur en stikstof aan die aminogroep van 'n ander aminosuur verbind word. Een molekule water word afgegee. Soos in die onderstaande reaksie aangedui word, word 'n dipeptied gevorm. Hierdie dipeptied kan met ŉ volgende aminosuur reageer en ŉ tripeptied vorm, en sodoende kan daar uiteindelik 'n polipeptied gesintetiseer word.
Een probleem by die laboratoriumsintese van 'n polipeptied is dat die opbrengs gewoonlik baie laag is. Vir 'n ketting van 100 aminosure moet 100 afsonderlike stappe uitgevoer word. Selfs al sou elke stap 'n opbrengs van 95 % lewer, bly daar na 100 sulke stappe ŉ opbrengs van minder as 2,5 % oor. ŉ Ander probleem is dat daar spesiale voorsorgmaatreëls getref moet word om te verseker dat die aminosure slegs op die voorgeskrewe manier koppel.
Wanneer aminosuur A met aminosuur B moet bind, moet die reaksie van A met A en B met B op een of ander manier verhinder word. Om die probleem te oorbrug, word al die reaktiewe groepe wat nie aan die reaksie mag deelneem nie, geblokkeer deur middel van beskermende groepe wat 'n reaksie aan die kant van die molekule onmoontlik maak. 'n Goeie voorbeeld van hierdie benadering is die Merrifield-sintese, waartydens die karboksielgroepend van die groeiende peptiedketting aan polistereen gebonde bly. Die ensiem RN-ase (ribonuklease). wat RNS afbreek, is op die manier kunsmatig vervaardig.
Polinukleotiede
Die laboratoriumsintese van polinukleotiede vind plaas met behulp van organiese en ensimatiese metodes. Van historiese belang is die ensiem polinukleotiedfosforilase, wat in 1955 ontdek is. Hierdie ensiem kataliseer deur ŉ ewewigsreaksie in die intersellulêre afbraak van nukleïensure. In 'n proefbuis is dit moontlik om die ewewig na die anderkant te verskuif deur die nukleosied- difosfate (ADP, GDP, CDP en UDP) in groot konsentrasie aanwesig te hê.
In die reaksie word RNS gevorm In die laaste paar jaar is groot vordering gemaak met die in vitro sintese van DNS. 'n Volledige geen wat selfs die regulerende sekwense bevat, is in 1976 deur die Nobelpryswenner Har Gobind Khorana (geb. 1922) en medewerkers gesintetiseer. Die DNS-molekules wat vir die A- en B-ketting van menslike insulien kodeer, is ook reeds met behulp van chemiese metodes in vitro gesintetiseer. Rekombinasie van die DNS met die DNS van die bakterie Escherichia coli het dit moontlik gemaak om insulien in bakteriële selle te sintetiseer.
Nukleïensuursekwensbepalings
Een van die belangrikste ontwikkelings op die gebied van molekulêre biologie is die groot vordering wat ten opsigte van nukleïensuursekwensbepalings gemaak is. Aanvanklik kon slegs die sekwense van die kleiner RNS-molekules soos die o-RNS'e bepaal word.
Hierdie molekules bevat slegs ongeveer 80 nukleotiede en tog het dit aanvanklik verskeie jare geduur om so 'n sekwensbepaling te doen. Vandag kan selfs lang DNS-sekwense met betreklik eenvoudige metodes bepaal word. Die tegniek wat veral bale gebruik word, is een wat deur Maxam en Gilbert ontwikkel is. Dit is die enigste metode wat direk op dubbeldraad-DNS toegepas kan word en dit stel navorsers daartoe in staat om ŉ groot aantal basisvolgordes binne ŉ enkele eksperiment te bepaal.
Groot DNS-molekules word eers "vereenvoudig" deur hulle met ensieme in kleiner stukke op te deel. Die wye toepassing van die tegniek het 'n kennisontploffing op die gebied van DNS-sekwense tot gevolg gehad en rekenaars word vandag gebruik om al die gegewens te berg wat van oral ingesamel word. 'n Variasie van die metode kan ook vir die bepaling van RNS-sekwense gebruik word.
Praktiese toepassing
Na al die groot deurbrake op die gebied van die molekulêre biologie in die jare sewentig is die stadium bereik dat verskillende aspekte op 'n praktiese manier toegepas kan word. Die belangrikste van hierdie toe- passings is op die gebied van die genetiese boukunde ot manupilasie.
Met behulp van hierdie tegnieke is dit moontlik om die DNS-geen, wat die genetiese inligting vir die sintese van 'n bepaalde proteïen bevat, te kombineer met die DNS van ŉ bakteriële sel wat nooit voorheen die inligting bevat het nie. Die sel kan nou hierdie "vreemde" proteïen sintetiseer. Op die manier kan bakterieë gebruik word om proteïene soos menslike insulien en groeihormoon te produseer, wat normaalweg net deur spesiale selle in die mens se liggaam geproduseer word. Eksperimente van die aard word streng beheer om te verseker dat geen nuwe ongewenste organismes geskep word nie.
Dawn Addams
Dawn Addams (21 September 1930 – 7 Mei 1985) was 'n Engelse aktrise. Sy was bekend vir haar rolle in die rolprente Plymouth Adventure (1952), The Hour of 13 (1952), Sentimental Education (1962), en The Love Factor (1969).
Arvie Lowe jr.
Arvie Lowe jr. (gebore 3 Februarie 1978) is 'n Amerikaanse akteur. Hy is bekend vir sy rolle in die rolprent Newsies (1992) en in die televisiereekse Smart Guy (1997), Lizzie McGuire (2001), en Jessie (2011).
Biologiese neurale netwerk
'n Biologiese neurale netwerk is 'n populasie neurone wat deur sinapse verbind is om 'n spesifieke funksie uit te voer wanneer dit geaktiveer word. Biologiese neurale netwerke verbind met mekaar om grootskaalse breinnetwerke te vorm.
Biologiese neurale netwerke het die ontwerp van kunsmatige neurale netwerke geïnspireer, maar kunsmatige neurale netwerke is gewoonlik nie streng kopieë van hul biologiese eweknieë nie.
Brad F. Grinter
Brad F. Grinter (18 Mei 1922 – April 1993) was 'n Amerikaanse akteur, regisseur, en skrywer. Hy was bekend vir sy rolle in die rolprente Flesh Feast (1970), Devil Rider! (1970), Blood Freak (1972), en Barely Proper (1975).
Philippe Entremont
Philippe Entremont (gebore op 7 Junie 1934) is 'n Franse klassieke pianis en dirigent. Sy opnames as pianis sluit concertos deur Tsjaikofski, Maurice Ravel, Rachmaninoff, Saint-Saëns en andere in.
Vroeë lewe
Philippe Entremont was in Reims gebore as die seun van musikale ouers. Sy moeder was 'n Grand Prix-bekroonde pianis en sy vader 'n operadirigent. Entremont het aanvanklik op 6-jarige leeftyd klavierlesse van sy moeder ontvang. Sy vader het hom bekendgestel aan die wêreld van kamermusiek en orkesmusiek.
Hy het in Parys onder Marguerite Long gestudeer en ingeskryf by die Conservatoire de Paris. Hy het op 12-jarige leeftyd in onderskeidelik die lees van bladmusiek; op 14-jarige leeftyd in kamermusiek; en laastens op 15-jarige leeftyd in klavier; pryse ontvang. Hy het reeds op 16-jarige leeftyd 'n Laureaat by die Internasionale Long-Thibaud-Crespin Kompetisie geword.
Loopbaan
Entremont het in 1952 'n prys tydens die Koningin Elisabeth Musiekkompetisie gewen, en daarna sy loopbaan as konsertpianis van stapel gestuur.
Hy het in die kort bestek van vyf jaar bekendheid verwerf as 'n nuwe en gerekende stem in Europese pianisme. Hy het verdere erkenning verkry deur uitgebreide toere in Suid-Amerika en die Verenigde State wat georganiseer is deur die Nasionale Musiekliga en die Jeunesses Musicales International in 1953 en 1955. Eugene Ormandy het in 1954 'n onderhoud met hom gevoer en hom eensklaps vir 'n buiging met die Philadelphia Simfonieorkes genader, welke in November 1956 plaasgevind het. Sy vroeë Columbia opnames met Ormandy (c.1957–58), vrygestel in Europe deur Philips Records (bv. Rachmaninoff se Rapsodie op 'n Tema van Paganini) het die gees van uitbundigheid vergestalt wat gepaard gegaan het met sy Europese buigings. Sy opname van Rachmaninoff se Klavierconcerto No. 2 met Leonard Bernstein op Columbia was in die tyd as 'n buitengewone interpretasie daarvan beskou. Hy het ook Tsjaikofski se Klavierconcerto No. 1 met dieselfde orkes en plate-etiket opgeneem.
Hy het Rachmaninoff se Klavierconcertos No. 1 en No. 4 met Ormandy en die Philadelphia Simfonieorkes opgeneem. Die Concertos Nos. 2 en 4 van Saint-Saëns met Ormandy verdien ook vermelding as opmerklike uitvoerings. Entremont het sy buiging as beide pianis en dirigent (hy het van die klawerbord [klavier] af gedirigeer) in 1968 op 'n Columbia vrystelling gemaak, waartydens hy Mozart se Klavierconcertos Nos. 13 en 17 gespeel het, en die Collegium Musicum van Parys gedirigeer het. Hy het ook baie van Friedrich Kuhlau se liedere opgeneem.
Tonteldoos
'n Tondeldoos is 'n kokertjie (dosie) met tontel daarin wat gebruik word om 'n vuur of 'n pyp aan te steek. Die tontel in die boksie is 'n ligte vlambare stof, soos katoen of 'n stukkie lap. 'n Vuursteen en 'n metaal ring, die vuurslag, word daarmee saam gebruik om vonke te verskaf.
George Lowe
George Lowe (gebore 10 November 1958) is 'n Amerikaanse akteur en skrywer. Hy is bekend vir sy rolle in die rolprent Aqua Teen Hunger Force Colon Movie Film for Theaters (2007) en in die televisiereekse Space Ghost Coast to Coast (1993), Cartoon Planet (1995), en The Brak Show (2000).
Tonteldoos
Tonteldose het aan die begin van die 20ste eeu in onbruik verval. Vuurhoutjies het algemeen beskikbaar en goedkoper geraak en is ook aansienlik makliker om te gebruik.
Philippe Entremont
Loopbaan
Entremont was vanaf 1980 tot 1986 die musiekdirekteur van die New Orleans Simfonieorkes gewees. Hy het van 1986 tot 1988 die Denver Simfonieorkes as hoofdirigent gedien. Entremont was ook die hoofdirigent van die Weense Kamerorkes gewees, en is tans die orkes se Dirigent-laureaat. Hy hou dieselfde titel met die Israelse Kamerorkes. Entremont het in 1997 die twee-jaarlikse Santo Domingo Musiekfees gestig. Hy is sedert 2002 die hoofdirigent van Sjina se Shanghai Uitsaai-simfonieorkes. Entremont het gedurende die 2005–2006 seisoen die München Simfonieorkes as beide pianis en dirigent gelei tydens die orkes se debuut VSA toer. In September 2007 het Entremont as solis na New Orleans teruggekeer ten einde die Louisiana Filharmoniese Orkes se tweede post-Katrina seisoen met Ravel se Klavierconcerto in G majeur te speel.
Tonteldoos
Etimologie
Die Afrikaanse woord tonteldoos (s.nw.) kom uit die Nederlandse streektaal (1692), ’n samestelling van tontel en doos, so genoem omdat dit bestaan uit ’n houer, soos ’n doos of koker, bv. 'n patroondoppie, gevul met tontel, 'n maklik ontvlambare stof, wat aan die brand gesteek word met 'n vonk uit 'n vuurklip. Eerste optekening in vroeë Afr. in 1724 (Scholtz 1972:102).
Saint-Denisrivier
Die Saint-Denisrivier (inheemse naam: Rivière-Saint-Denis) is 'n rivier op die Indiese Oseaaneiland Réunion. Dit is 15,5 km (9,6 myl) lank. Dit vloei die see in naby aan die eiland se verste noordelike punt, nadat dit deur die Plaine des Chicots – Plaine d'Affouches belangrike voêlgebied en daarna deur die hoofstad Saint-Denis gevloei het.
Régis Pasquier
Régis Pasquier (gebore op 12 Oktober 1945) is 'n Franse violis wat afkomstig is uit 'n familie van musici. Sy vader; Pierre Pasquier (1902-1986), 'n altviolis, en sy ooms Jean (1903), 'n violis, en Étienne Pasquier (1905–1997), 'n tjellis; het 'n stryktrio genaamd le Trio Pasquier gestig. Bruno Pasquier, sy broer, is 'n altviolis.
Biografie
Pasquier is in Fontainebleau gebore en was 'n student van Zino Francescatti, saam met wie hy later die Concerto vir Twee Viole deur J.S. Bach opgeneem het. In 1958 het hy die Eerste Prys in viool en kamermusiek by die Conservatoire de Paris gewen. Hy was vanaf 1977 tot 1986 die prinsipiële violis van die Orchestre National de France. In 1985 was hy aangestel as professor van viool en kamermusiek by die Conservatoire de Paris, waar hy tot 2011 sou klas gee. In 1988 het hy die Charles Cros-prys verower, en in 1991 die titel van "Solis van die jaar" tydens die Victoires de la Musique. Hy is 'n virtuoos wat dikwels in sy tuisdorpie van Montréal in Boergondië speel.
Triolet
Triolet is 'n dorp in Mauritius, geleë in die distrik Pamplemousses. Vele suikerrietplantasies word in die gebied aangetref.
Gaby Casadesus
Gaby Casadesus (9 Augustus 1901 – 12 November 1999) was 'n Franse klassieke pianis en pedagoog wat in Marseille, Frankryk gebore was. Sy was getroud met die bekende Franse pianis Robert Casadesus. Hul seun Jean Casadesus was ook 'n gerekende pianis.
Sy het in 1921 met die pianis Robert Casadesus getrou, saam met wie sy die Robert en Gaby Casadesus duet gestig het. Die duet het baie opnames van die vier-handige klavier-repertorium gemaak. Gaby was egter ook 'n ietwat gerekende solis. Sy het die werke van Maurice Ravel, Gabriel Fauré, Florent Schmitt en Moritz Moszkowski geken, en die interpretasie van hul werke was deels deur haar gelei. Haar repertorium het die werke van Felix Mendelssohn, wie se musiek sy 'n voorstander van was, en die musiek van die Barok era, ingesluit.
Gaby Casadesus het in die VSA, die Salzburg Mozarteum, die Académie Maurice Ravel in Saint-Jean de Luz en by die Amerikaanse Konservatoria by Fontainebleau klas gegee. Van haar noemenswaardige studente was Donna Amato, David Deveau, Rudy Toth, en Vladimir Valjarević. Gaby Casadesus het saam met Grant Johannesen en Odette Valabrègue Wurtzburger die Robert Casadesus Internasionale Klavierkompetisie gestig wat in Cleveland, Ohio gebaseer is.
Lamellodysidea chlorea
Lamellodysidea chlorea is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Lamellodysidea en tot die familie Dysideidae. Die wetenskaplike naam van die spesie is die eerste keer geldig gepubliseer in 1954 deur De Laubenfels.
Inligtingstegnologieleër van Oekraïne
Die Inligtingstegnologieleër van Oekraïne, (Oekraïens: IT-армія України, Engels: The IT Army of Ukraine) is 'n vrywillige kuberoorlogvoeringorganisasie wat aan die einde van Februarie 2022 geskep is om vir Oekraïne te veg teen digitale indringing van Oekraïense inligting en die kuberruim ná die begin van die Russiese inval in die Oekraïne op 24 Februarie 2022. Die groep voer ook offensiewe kuberoorlogvoering-operasies uit en die Oekraïense regering se kuberbeampte, Victor Zhora, het gesê sy aangewese kuberkrakers sal slegs militêre teikens aanval.
Vorming
Op 26 Februarie 2022 het die Minister van Digitale Transformasie en Eerste Adjunk Eerste Minister van Oekraïne, Mykhailo Fedorov, die skepping van die IT-leër aangekondig.
Volgens Reuters het die Oekraïense regering vrywilligers van die land se kuberkraker-onderwêreld versoek om kritieke infrastruktuur te help beskerm en kuberspioenasiemissies teen Russiese troepe uit te voer. Yegor Aushev, die medestigter van 'n Oekraïense kuberveiligheidsfirma, het geskryf: "Oekraïnse kubergemeenskap! Dit is tyd om betrokke te raak by die kuberverdediging van ons land," en vra kuberkrakers en kuberveiligheidskenners om 'n aansoek in te dien wat hul spesialiteite, soos skadelike programatuur-ontwikkeling, en professionele verwysings beskryf.
Doelwitte
Die vrywilligers wat by die groep aangesluit het, word in offensiewe en defensiewe kubereenhede verdeel. Terwyl die offensiewe vrywilligerseenheid die Oekraïne se militêre magte sou help om digitale spioenasie-operasies teen invallende Russiese magte uit te voer, sou die verdedigingseenheid aangewend word om infrastruktuur soos kragsentrales en waterstelsels te verdedig.
Die Oekraïense regering het Twitter en Telegram gebruik om 'n lys van Russiese en Belarusiese teikens te deel vir die leër om aan te val. Russiese losprysware-operateurs het gereageer deur hul hulp aan te bied om die Oekraïense poging teë te werk.
Pheronema pseudogiganteum
Pheronema pseudogiganteum is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die genus Pheronema en tot die familie Pheronematidae. Die wetenskaplike naam van die spesie is die eerste keer geldig gepubliseer in 2000 deur Tabachnick & Lévi.
Pheronema semiglobosum
Die spons behoort tot die genus Pheronema en tot die familie Pheronematidae. Die wetenskaplike naam van die spesie is die eerste keer geldig gepubliseer in 1982 deur Lévi & Lévi.
Pheronema raphanus
Pheronema raphanus is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die genus Pheronema en tot die familie Pheronematidae. Die wetenskaplike naam van die spesie is die eerste keer geldig gepubliseer in 1895 deur Schulze.
Pamplemousses
Die nedersetting Pamplemousses is op die eiland Mauritius geleë en is die setel van die Pamplemousses-distrik.
Dit is in die Pamplemousses-distrik geleë, in die noordelike deel van die eiland, 10 km noordoos van Port Louis, die land se hoofstad. Pamplemousses is 64 meter bo seespieël geleë en het 8 836 inwoners.
Die naam Pamplemousses is Frans vir pomelo.
Neurale netwerk
Hierdie kunsmatige netwerke kan gebruik word vir voorspellende modellering, aanpasbare beheer en toepassings waar hulle via 'n datastel opgelei kan word. Selfleer wat uit ervaring voortspruit, kan binne netwerke plaasvind, wat gevolgtrekkings kan maak uit 'n komplekse en oënskynlik onverwante stel inligting.
Pamplemousses
Koördinate:
Fred Grossanger
Fred Grossinger (1 Januarie 1936 – 21 November 1995) was 'n Amerikaanse akteur. Hy was bekend vir sy rolle in die televisiereekse Days of Our Lives (1965), That Girl (1966), Galactica 1980 (1980), en The Fall Guy (1981).
Lamellodysidea herbacea
Lamellodysidea herbacea is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Lamellodysidea en tot die familie Dysideidae. Die wetenskaplike naam van die spesie is die eerste keer geldig gepubliseer in 1889 deur Keller.
Vologases V van Partië
Vologases V (Parties: 𐭅𐭋𐭂𐭔, Walagash) was van 191 tot 208 koning van konings van die Partiese Ryk. As koning van Armenië (van 180 tot 191) was hy bekend as Vologases II. Nie veel is uit dié tyd van Armenië bekend nie, behalwe dat hy sy seun Rev I in 189 op die Iberiese troon geplaas het.
Vologases het in 191 sy pa, Vologases IV, as koning van Partië opgevolg. Dit is onseker of die magsoorname vreedsaam was en of Vologases die troon in 'n burgeroorlog afgeneem het. Toe Vologases V die Partiese troon bestyg, het hy sy seun Chosro I (bewind: 191-217) op die Armeense troon geplaas.
Vologases se bewind is gekenmerk deur oorlog met die Romeinse Ryk wat van 195 tot 202 geduur het en daartoe gelei het dat die Partiese hoofstad, Ktesifon, vir 'n kort ruk ingeneem is en die Romeinse heerskappy in Armenië en Noord-Mesopotamië hervestig is. Terselfdertyd het interne konflik in die Partiese Ryk voorgekom, met die plaaslike Persiese prins Pabag wat beslag gelê het op Istakhr, die hoofstad van die suidelike Irannese streek Persis.
Engelse
Die Engelse (Engels: English of English people) is 'n Germaanse nasie en etniese groep inheems aan Engeland wat Engels as moedertaal praat. Die Engelse identiteit is van vroeë Middeleeuse oorsprong, toe hulle in Oud-Engels as Angelcynn ("familie van die Engele") bekend was. Engeland is een van die vier lande van die Verenigde Koninkryk en Engelse mense in Engeland is Britse burgers. Hul etnoniem is afgelei van die Angele, een van die Germaanse volke wat omtrent die 5de eeu n.C. na Groot-Brittanje migreer het.
Histories gesien is die Engelse bevolking afstammelinge van 'n paar volke — die vroeë Keltiese Bretonners en die Germaanse stamme wat hulle in Brittanje as gevolg van die onttrekking van die Romeine gevestig het, insluitende die Angele, Sakse, Jute en Friese. Gesamentlik bekend as die Anglosakse, het hulle wat later as Engeland (van Oud-Engels Englaland) bekend geword het, saam met die latere Dene, Normandiërs en andere groepe gestig. Met die Acts of Union 1707 is die Koninkryk van Engeland deur die Koninkryk van Groot-Brittanje opgevolg. Deur die jare heen het die Engelse gewoontes en identiteit redelik nou in lyn met die Britse gewoontes en identiteit in die algemeen geword.
Vandag het baie Engelse mense onlangse voorsate uit ander dele van die Verenigde Koninkryk, terwyl sommige ook afstammelinge van meer onlangse immigrante uit andere Europese lande en van die Britse Statebond is.
Die Engelse is die oorsprong van die Engelse taal, die Westminster-stelsel, die Gemenereg en talle groot sportsoorte soos krieket, sokker, rugby en tennis. Hierdie en ander Engelse kulturele eienskappe het wêreldwyd versprei, deels as gevolg van die invloed en reikwydte van die voormalige Britse Ryk en deels as gevolg van migrasie.
Doubs
Die Doubs (uitgespreek [du] doe) is 'n rivier in Frankryk en Switserland wat in die Saône en uiteindelik in die Rhône uitmond.
Die naam Doubs is van 'n Keltische stam dub- (in Gallies), wat swart beteken. Dit word nog gebruik in Bretoens du en in Iers dub. Ook in die Switsers-Duitse naam Tobwald of Toppwald kom die element dub- voor. In 1299 word dit in Latyn duidelik gemaak " Silvas nigras que theotonice vulgo topwelde appellantur" (Swart bosse was deur die Duitse volk topwelde genoem word.)
Die Franse département Doubs is na hierdie rivier genoem. Sy totale lengte is 453 km, waarvan 430 op Franse grondgebied. In Frankryk is dit die tiende rivier na lengte. Die rivier ontspring in die Franse gemeente Mouthe op 945 m hoogte en stroom aanvanklik na die noordooste langs die stede Pontarlier en Morteau. Dit vorm die Frans-Switserse grens en draai dan na die suidweste. Ná 'n kort rukkie deur Switserland (die Clos du Doubs) stroom dit deur Besançon en die land van Montbéliard om uit te mond in die Saône by Verdun-sur-le-Doubs
Die waterstand is baie onreëlmatig omrede die rivier net deur reënval gevoed word. In Neublans-Abergement word gemiddeld minimaal 64,00 m3/s gemeet in Augustus en maksimaal 268 m3/s in Februarie. Daar is 7 damme wat elektrisiteit lewer.
Alain Marion
Alain Marion (25 Desember 1938 – 16 Augustus 1998) was 'n Franse fluitspeler wat beskou word as een van die beste fluitspelers van die laat-twintigste eeu.
Biografie
Marion was in Marseille op Kersfees-dag 1938, gebore. Hy het by die Marseille Konservatoria onder die gerekende fluitspeler, Joseph Rampal, studeer, en die premier prix de flûte toekenning ontvang toe hy maar slegs veertien jaar oud was. Hy het later onder Rampal by die Paryse Konservatoria (Frans: Conservatoire de Paris) gestudeer waar hy uiteindelik 'n professor sou word. Hy het bekendheid verwerf nadat hy 'n prys gewen het tydens die Genève Internasionale Musiekkompetisie. In 1964 het Radiodiffusion-Télévision Française, die Franse nasionale uitsaaier, vir Marion as Eerste Fluitspeler aangestel. Hy is later na die Orchestre de Paris. In 1972 het hy 'n solis vir die Orchestre National de France geword. Hy het in 1977 by die Ensemble InterContemporain kamerorkes aangesluit waar hy saam met Pierre Boulez gewerk het. Hy het elke somer by die Académie internationale d'été in Nice klas gegee, en in 1986 die direkteur daarvan geword. As gevolg van sy statuur en aansien kon hy sommige van die wêreld se beste musici na die organisasie as onderwysers aantrek, insluitende die bekende Jean-Pierre Rampal, Jessye Norman en Henryk Szeryng.
Marion het 'n goue fluit bespeel wat deur die Sankyo Fluitmaatskappy van Japan gemaak was, en sy oeuvre het 'n groot variëteit musikale style ingesluit. Hy het egter groot bewondering gehad vir die groot Barok fluit-komponiste sowel as vir die Tsjeggiese komponis Bohuslav Martinů. Marion het op die ouderdom van nege-en-vyftig jaar aan 'n Miokardiale infarksie beswyk terwyl hy op toer was in Seoul, Suid-Korea.
Jenny Agutter
Jenny Agutter (gebore 20 Desember 1952) is 'n Engelse aktrise. Sy is bekend vir haar rolle in die rolprente Logan's Run (1976), An American Werewolf in London (1981), Child's Play 2 (1990), en The Avengers (2012).
Boedarino
Boedarino (Russies: Бударино) is 'n dorpie in Liman-rajon van Astrachan-oblast, Rusland wat tot die Liman Stedelike Munisipaliteit behoort. Dit lê oorkant 'n klein stroom van 'n kleiner nederesetting, Dalneje.
Geskiedenis
Die dorpie is aan die begin van die 20ste eeu deur Kalmikiese setlaars gestig en het oorspronklik die naam Daltsji gehad. Ná die deportasie van die Kalmikiërs na Siberië deur Josef Stalin se Sowjetregering het die dorpie sy huidige naam, Boedarino, gekry. Hierdie nuwe naam kom van будара (boedara), 'n Russiese woord vir 'n soort vissersboot.
Demografie
Volgens Sensus 2010 het Boedarino 597 inwoners gehad. Etniese Russe vorm die meerderheid van die dorpie se bevolking.
Pheronema surugense
Pheronema surugense is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Gerbera ovata
Gerbera ovata is 'n meerjarige blomplant wat hoort tot die genus Gerbera. Die spesie is endemies aan die Oos-Kaap.
Terracotta (kleur)
Die kleur terracotta is 'n aardse skakering van bruin, gewoonlik gebruik in bouwerk en landskapverfwerk.
Maryana Iskander
Maryana Iskander (ماريانا إسكندر) ( 1 September 1975 - ) is 'n Egiptiesgebore Amerikaanse sosiale entrepreneur en opgeleide advokaat. Vanaf Januarie 2022 is sy die nuwe uitvoerende hoof van die Wikimedia-stigting. Iskander was die uitvoerende hoof van die Harambee Youth Employment Accelerator in Suid-Afrika en 'n voormalige bedryfshoof van die Planned Parenthood Federation of America in New York gewees.
Vroeë lewe en opvoeding
Maryana Iskander is in Kaïro, Egipte, gebore waar sy gewoon het voordat sy op vierjarige ouderdom saam met haar ouers na die Verenigde State geëmigreer het. Haar gesin vestig hulle in Round Rock, Texas. Iskander het aan die Rice University studeer en 'n graad in sosiologie magna cum laude behaal in 1997, voordat sy haar MSc-graad aan die Universiteit van Oxford behaal het as 'n Rhodes-beurshouer in 1999. In 2003 het sy afstudeer aan die Yale Law School.
Loopbaan
Na sy by verskillende regsfirmas haar klerkskap gedoen het, word sy die bedryfshoof van Planned Parenthood in New York. Hierna het Iskander in 2012 begin werk as die bedryfshoof van Harambee Youth Employment Accelerator in Suid-Afrika voordat sy in 2013 die organisasie se hoof- uitvoerende beampte geword het, haar vorige rol. Harambee is daarop gefokus om werkgewers te verbind aan nuwelingwerkers om die jeugwerkloosheid te verminder. Iskander wil hê dat werkgewers die aanstelling en behoud van nuwelingwerkers nie as 'n liefdadigheidsdaad beskou nie, maar as 'n toepassing van hul talent. Deur 'n groot groep werkers op te bou wat maklik is om te navigeer en te bewys dat die jeug suksesvol met hierdie metode in diens geneem kan word, kon Harambee hul pogings en doeltreffendheid skaal. Gedurende haar tyd as uitvoerende hoof, het Harambee onder haar leiding een van Suid-Afrika se voorste nie-winsgewende organisasies geword, en 'n beduidende bydraer tot indiensneming van die jeug van Suid-Afrika. Teen Junie 2019 is werkgeleenthede aan 100 000 jong werkers gebied in vennootskap met 500 maatskappye.
Op 14 September 2021 word Iskander aangewys as die nuwe uitvoerende hoof van die Wikimedia-stigting. Sy het op 5 Januarie 2022 met haar werksaamhede begin.
Terracotta (kleur)
Kleurkoördinate
Volgens verskeie kleurskemas word terracotta as volg voorgestel:
Pheronema surugense
Die spons behoort tot die genus Pheronema en tot die familie Pheronematidae. Die wetenskaplike naam van die spesie is die eerste keer geldig gepubliseer in 1932 deur Okada.
Payton Haas
Payton Haas (gebore 9 Junie 1979) is 'n Amerikaanse akteur. Hy is bekend vir sy rolle in die televisiereekse Flipper (1995) en The Mystery Files of Shelby Woo (1996).
Houtrivier
Die Houtrivier is 'n takrivier van die Sandrivier en Limpoporivier in die Limpopoprovinsie van Suid-Afrika. Die Dieprivier en die Buyssloot is sytakke van die Houtrivier.
Persiese rooi
Kleurkoördinate
Volgens verskeie kleurskemas word Persiese rooi as volg voorgestel:
Donna Air
Donna Air (gebore 2 Augustus 1979) is 'n Engelse aktrise. Sy is bekend vir haar rolle in die rolprente Still Crazy (1998), The Mummy Returns (2001), Bad Day (2008), en The Counselor (2013).
Hlanganarivier
Die Hlanganarivier is 'n takrivier van die Sandrivier in Limpopo in Suid-Afrika.
Gerbera hypochaeridoides
Gerbera hypochaeridoides is 'n meerjarige blomplant wat hoort tot die genus Gerbera. Die spesie is endemies aan Madagaskar.
1991 Formule Een-seisoen
Die 1991 Formule 1-seisoen was die 42ste FIA Formule Een Wêreldkampioenskapseisoen. Dit het op 10 Maart begin en op 3 November ná sestien wedrenne geëindig.
Puntetelling
Punte is toegeken aan die top ses geklassifiseerde jaers.
Karl Hackett
Karl Hackett (5 September 1893 – 24 Oktober 1948) was 'n Amerikaanse akteur. Hy was bekend vir sy rolle in die rolprente Perils of the West (1922), Sing, Cowboy, Sing (1937), Death Rides the Plains (1943), en Thundering Trails (1943).
Vologases VI van Partië
Vologases VI (Parties: 𐭅𐭋𐭂𐭔 Walagash) was van 208 tot 213 die onbetwiste koning van konings van die Partiese Ryk, maar het daarna in 'n dinastiese stryd betrokke geraak met sy broer Artabanus IV, wat teen 216 in beheer was van die grootste deel van die ryk en selfs deur die Romeinse Ryk as die opperheerser beskou is.
Vologases VI het tot in 221/222 oor Seleukië regeer, en muntstukke van hom het tot in 228 in Mesopotamië verskyn, toe hy vermoedelik deur die Sassanidiese Ryk verslaan is. Hulle het Artabanus IV voorheen verslaan en het die Parters nou opgevolg as die konings van Iran.
Johannes Stalpaert van der Wiele
Johannes Stalpaert van der Wiele (22 November 1579, Den Haag - 29 Desember 1630, Delft) het in Rome en Leuven studeer en 'n priester geword. Naas sy priesterskap was hy ook 'n skrywer en digter. Hy het lofsange geskryf, en daarnaas was hy ook 'n belangrike skywer van die Teenhervorming. Hy het veral geskryf oor en sterk standpunt ingeneem teen die Gereformeerde Leer. Hy is begrawe in die Oude Kerk in Delft.
Cherprang Areekul
Cherprang Areekul (Thai: เฌอปราง อารีย์กุล, RTGS: Choeprang Arikun, IPA: [t͡ɕʰɤː.praːŋ ʔaː.riː.kun]; gebore 2 Mei 1996) is 'n lid van die Thaise afgodmeisie-groep BNK48, 'n internasionale sustersgroep van die Japanse afgodmeisie-groep AKB48. Sy is een van die eerste-generasie lede van die groep, en is ook die eerste en huidige kaptein van die groep.
Arthur Haggerty
Arthur Haggerty (3 Desember 1931 – 3 Julie 2006) was 'n Amerikaanse akteur. Hy was bekend vir sy rolle in die rolprente In Love (1983), The Last Dragon (1985), Honeymoon in Vegas (1992), en Forever (1992).
Goudrivier
Die Goudrivier is 'n takrivier van die Bloklandspruit in Limpopo in Suid-Afrika.
Heuningspruit (Limpopo)
Die Heuningspruit is 'n takrivier van die Dwarsrivier in die suidweste van Limpopo in Suid-Afrika.
Boergondies (kleur)
Boergondies is 'n diep wynrooi kleur wat verwys na Boergondiese wyn.
Kleurkoördinate
Volgens verskeie kleurskemas word boergondies as volg voorgestel:
Gerbera emirnensis
Gerbera emirnensis is 'n meerjarige blomplant wat hoort tot die genus Gerbera. Die spesie is endemies aan Madagaskar.
Gerbera perrieri
Gerbera perrieri is 'n meerjarige blomplant wat hoort tot die genus Gerbera. Die spesie is endemies aan Madagaskar.
Laminospongia
Laminospongia is 'n genus van sponsdiere uit die klas van die Demospongiae (gewone sponse).
Ian Fleming
Ian Lancaster Fleming (Mayfair, Londen, 28 Mei 1908 – Canterbury, 12 Augustus 1964) was 'n Britse skrywer, bekend vir die reeks boeke met die fiktiewe spioen James Bond as hoofkarakter.
Jong jare
Gebore in Londen op 28 Mei 1908, was Ian Fleming die jonger broer van die reisskrywer Peter Fleming. Hy is opgelei by Eton en die militêre kollege in Sandhurst. Daarna is hy na die buiteland om tale te studeer. Hy het in die jare voor die Tweede Wêreldoorlog as joernalis gewerk. Aan die begin van die oorlog is hy gehuur as persoonlike assistent van die Direkteur van Vlootintelligensie, Admiraal John Henry Godfrey. Fleming was by verskeie operasies in die oorlog betrokke. ’n Belangrike een hiervan was Operasie Goldeneye, wat deur hom ontwikkel is, om te verseker dat die Britte steeds via Gibraltar kon kommunikeer as Spanje uiteindelik by die Spilmoondhede sou aansluit. In 1944 is Fleming in beheer van die sogenaamde 30 Assault Unit gestel, en het later 'n lid van die T-Force-komitee geword.
Sy wedervaringe het hom die agtergrond gegee om goeie spioenasieverhale te skryf. Daar word selfs beweer dat sommige gebeure uit die Bond-verhale werklik gebeur het en dat die figuur van James Bond gebaseer is op 'n geheime agent wat werklik bestaan het. Gerugte dat die Bond-karakter op Fleming self gebaseer sou wees, is altyd deur Fleming ontken.
Die Letterkundige James Bond
In die vroeë 1950's het Fleming spioenverhale begin skryf. Die hoofkarakter het 'n geheime agent van MI6, die Britse intelligensiediens, geword. Fleming het met die idee vir die naam vorendag gekom na die boek Birds of the West Indies, wat deur voëlkundige James Bond geskryf is. Fleming het van hierdie onopvallende naam gehou. Bond se kodenommer het 007 geword. Die dubbele nul in die stories dui op 'n gesag om dood te maak, maar is in werklikheid 'n skepping van Fleming self.
Fleming het altyd in die somer in Engeland gebly, maar in die winter het hy na sy Goldeneye-huis in Jamaika gereis, waar hy die meeste van sy Bond-stories geskryf het. In 1953 is die eerste boek gepubliseer: Casino Royale. Casino Royale het relatief ongemerk deur die algemene publiek gegaan. Die Amerikaanse televisiekanaal CBS het die boek in 1954 aangepas vir 'n regstreekse televisieprogram van Climax Mystery Theatre. Fleming se tweede boek Live and Let Die is in 1954 gepubliseer. Die verhaal speel grootliks in Jamaika af. Deur hierdie area goed te ken, kon Fleming 'n berg onbenullige kennis rondom die eiland lys. Sulke besonderhede was 'n treffende aspek van sy skryfstyl. Hierna het nog Bond-boeke verskyn. Soos die jare verbygegaan het, het die boeke gewild geword en genoeg geld ingesamel vir Fleming om in vrede by Goldeneye af te tree. Die boeke het veral in Noord-Amerika gewild geraak nadat president John F. Kennedy die boek From Russia with Love op sy lys van gunstelinge ingesluit het. Alhoewel From Russia with Love as een van Fleming se beste werke beskou word, eindig die boek wanneer Bond vergiftig op die 'wynrooi tapyt' ineenstort. Dit moet nog gesien word of Bond dit gaan oorleef.
Die rolprentbedryf het intussen belangstelling in Bond begin toon. Vervaardiger Gregory Ratoff het die regte op Casino Royale gekoop. Ratoff het Casino Royale voorlopig op ys geplaas en gesterf voordat hy met sy fliekplanne kon begin. Sy weduwee het die regte aan vervaardiger Charles K. Feldman verkoop. Feldman het egter niks met sy aankoop gedoen nie en rustig gewag. Op die ou end het die rolprent eers in 2006 vervaardig.
In 1958 het CBS, wat voorheen Casino Royale geredigeer het, voorgestel om 'n James Bond-televisiereeks te maak. Fleming het ingestem en nuwe idees vir die reeks begin ontwikkel. Toe die reeks uiteindelik deurval, is die nuutontwikkelde verhale in die kortverhaalbundel For Your Eyes Only (1960) verwerk. Tog was daar nog fliekplanne. Fleming het Longitude 78 West saam met vervaardiger Kevin McClory en draaiboekskrywer Jack Whittingham begin skryf. Om 'n interessante, ietwat tydlose skurk te hê, het hulle met die idee van die organisasie SPECTRE vorendag gekom. Hierdie projek het egter ook nie van die grond af gekom nie en dit is uiteindelik gestaak. Fleming het nou dieselfde gedoen met die stories uit For Your Eyes Only, en dit verwerk tot die roman Thunderball (1961). McClory en Wittingham was nie gelys nie, en hulle het 'n regsgeding aanhangig gemaak: 'n stresvolle tydperk waarin Fleming, 'n swaar roker en drinker, 'n hartaanval gehad het. In Desember 1961 is 'n skikking bereik: van toe af moes verklaar word dat die boek gebaseer is op 'n filmintrige deur McClory, Wittingham en Fleming. Boonop het McClory die filmregte op die boek verkry.
In 1962 is The Spy Who Loved Me gepubliseer, waarin Fleming 'n treffende stylverandering aangebring het: die boek is in die eerste persoon vertel, vanuit die perspektief van die fiktiewe protagonis Vivienne Michel (wat selfs as mede-outeur erken is). Die boek vertel haar lewensverhaal, totdat Bond haar per ongeluk van twee moordenaars red. Dieselfde jaar is die eerste James Bond-fliek vrygestel. Teen 1961 het Fleming die regte op al sy gepubliseerde en opkomende Bond-verhale (behalwe Casino Royale en Thunderball) aan Harry Saltzman verkoop. Albert R. Broccoli het ook belang gestel, maar het by Saltzman by EON Productions aangesluit. Hulle sou Thunderball as die eerste Bond-rolprent verkies het, maar weens die probleme met McClory het hulle op Dr. No (1962) besluit. Ian Fleming het gehoop dat David Niven die rol van Bond sou kry. Hy het ook sy neef Christopher Lee aanbeveel. Maar die rol het uiteindelik na Sean Connery gegaan. Fleming was aanvanklik nie gelukkig hiermee nie, hoewel hy Bond in On Her Majesty's Secret Service (1963), ’n Skotse pa, gegee het.
Fleming het ook die stel van die tweede rolprent From Russia with Love (1963) besoek en tevredenheid uitgespreek met die keuse van akteurs. Terwyl die derde film, Goldfinger (1964), in vervaardiging was, is Fleming op 12 Augustus 1964 aan 'n hartaanval dood. Dieselfde jaar is 'n kinderboek deur hom gepubliseer: Chitty Chitty Bang Bang.
Postume publikasies
Fleming se laaste roman, The Man with the Golden Gun, is postuum gepubliseer. Die boek is nie baie goed ontvang nie. Dit het ook 'n mate van kontroversie ontketen, weens onbevestigde gerugte dat die boek moontlik deur 'n spookskrywer (Christopher Wood) voltooi is. Die laaste versameling kortverhale Octopussy en The Living Daylights is in 1966 gepubliseer.
Die reeks James Bond-boeke is later voortgesit. In die laat 1960's is 'n boek gepubliseer deur Kingsley Amis, onder die skuilnaam Robert Markham. Vanaf die 80's het die reeks weer aan die gang gekom, onder John Gardner en later Raymond Benson. Van 2005 tot 2009 het Charlie Higson die Young Bond-reeks geskryf wat in Bond se tienerjare gedurende die tussenoorlogse jare afspeel.
In 2008, ter geleentheid van Fleming se eeufees, is die boek Devil May Care geskryf deur Sebastian Faulks, wat Fleming se skryfstyl vir die geleentheid gebruik het. In 2010 is aangekondig dat Jeffery Deaver nuwe Bond-romans gaan skryf.
Gerbera elliptica
Gerbera elliptica is 'n meerjarige blomplant wat hoort tot die genus Gerbera. Die spesie is endemies aan Madagaskar.
Lamellomorpha strongylata
Lamellomorpha strongylata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Kopenhagen Lughawe
In 2019 was die lughawe die grootste lughawe in die Nordiese lande met byna 30,3 miljoen passasiers. Dit is een van die oudste internasionale lughawens in Europa, die vierde besigste lughawe in Noord-Europa, en die besigste vir internasionale reis in Skandinawië.
Lamellomorpha strongylata
Die spons behoort tot die genus Lamellomorpha en tot die familie Pachastrellidae. Die wetenskaplike naam van die spesie is die eerste keer geldig gepubliseer in 1968 deur Berquist.
Kopenhagen Lughawe
Die lughawe is op die eiland Amager, 8 km suid van die middestad van Kopenhagen, en 24 km wes van Malmö se middestad, waarmee dit deur die Øresundbrug verbind is. Die lughawe beslaan 'n oppervlakte van 11,8 vk. km. Die grootste deel van die lughawe is in die munisipaliteit Tårnby, met 'n klein deel in die stad Dragør.
Die lughawe is die hoofspilpunt van drie wat deur Scandinavian Airlines gebruik word en is ook 'n bedryfsbasis vir Sunclass Airlines en Norwegian. Kopenhagen Lughawe hanteer ongeveer 60 geskeduleerde lugrederye, en het 'n maksimum bedryfsvermoë van 83 operasies/uur, en 'n totaal van 108 straalbrûe en afgeleë parkeerplekke. Anders as ander Skandinawiese lughawens, is die meeste van die lughawe se passasiers van/na internasionale bestemmings. In 2015 het 6,1% van passasiers na en van ander Deense lughawens gereis, 83,5% na/van ander Europese lughawens, en 10,4% was interkontinentale passasiers. Die lughawe word besit deur Københavns Lufthavne, wat ook die Roskilde-lughawe bedryf. Die lughawe het 1 700 werknemers in diens.
Ander geriewe
Die SAS-verkeerskantoor is by Kopenhagen Lughawe-Suid en in Dragør, tesame met 'n BBP-terminaal. Die BBP-terminaal is eintlik die eerste terminaalgebou, uit die 1920's. Dit is ongeveer 2 km geskuif gedurende die 1990's.
In 2015 het Boeing 'n instandhoudings-, herstel- en bedryfsfasiliteit by CPH geopen, aangesien nabyheid aan daaglikse bedrywighede belangriker is as hoë lone wanneer nasien elke 1 000 vliegure gedoen moet word.
Landvervoer
Binne die lughawegebied vertrek spesiale lughawebusse elke 15 minute. Die buslyn verbind alle terminale en parkeerareas en gebruik 11 bushaltes. Die vervoer is gratis vir almal.
Trein
Die lughawestasie is onder Terminaal 3 op die Øresund-spoorlyn geleë.
Pheronema weberi
Pheronema weberi is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die genus Pheronema en tot die familie Pheronematidae. Die wetenskaplike naam van die spesie is die eerste keer geldig gepubliseer in 1927 deur Ijima.
Gerbera diversifolia
Gerbera diversifolia is 'n meerjarige blomplant wat hoort tot die genus Gerbera. Die spesie is endemies aan Madagaskar.
Toetankamen
Toetankamen (Engels: Tutankhamun of Tutankhamen; antieke Egipties: twt-ꜥnḫ-jmn, Toet-Anch-Amen; omstreeks 1341 v.C. tot 1323 v.C.) was ’n Egiptiese farao van die 18de Dinastie tydens ’n tydperk wat bekend is as die Nuwe Ryk. Daar word soms na hom verwys as "koning Toet". Hy het die troon bestyg toe hy sowat nege jaar oud was en het regeer tot met sy dood op sowat 19.
Toetankamen is histories daarvoor bekend dat hy die oorspronklike politeïstiese antieke Egiptiese godsdiens in ere herstel het ná die onderdrukking daarvan deur sy pa, Achenaten, ten gunste van die god Aten. Hy was ook een van die min farao's wat gedurende sy lewe as 'n god aanbid is: Dit is met die meeste konings nadoods gedoen. In populêre kultuur is hy bekend vir sy enorme rykdom, wat in 1922 in sy graf gevind is. Graftombe KV62 is die enigste een wat tot dusver in 'n feitlik ongeskonde toestand ontdek is. Die ontdekking van sy graftombe word algemeen beskou as een van die grootste argeologiese ontdekkings van alle tye.
Sy oorspronklike naam, Toetankaten, beteken "Lewende Beeld van Aten", terwyl Toetankamen beteken "Lewende Beeld van Amen". In hiërogliewe is laasgenoemde gewoonlik geskryf as Amen-toet-ank vanweë die gebruik om die naam van ’n god aan die begin van ’n frase te skryf om respek te betoon. Hy is moontlik ook die Nebcheperoere van die Amarna-briewe, en dalk ook die 18de-dinastiese koning Rathotis wat volgens Manetho, ’n antieke historikus, nege jaar lank regeer het.
Die ontdekking in 1922 van Toetankamen se feitlik ongeskonde graf (KV35) deur Howard Carter en George Herbert het wêreldwyd die nuus gehaal. Dit het ’n nuwe belangstelling tot gevolg gehad in antieke Egipte, waarvan Toetankamen se doodsmasker, nou in die Kaïro-museum, steeds ’n gewilde simbool is.
In Februarie 2010 het die uitslag van DNS-toetse bevestig hy is die seun van Achenaten (mummie KV55) en dié se suster en vrou, wie se naam onbekend is maar wie se oorskot positief uitgeken is as "Die Jonger Dame" wat in graf KV35 ontdek is. Die "geheimsinnige" dood van ’n paar mense wat Toetankamen se graf opgegrawe het, is deur baie toegeskryf aan die vloek van die farao's.
Lewe
links|duimnael|180px|’n Houtborsbeeld van die jong koning. Dit is in sy graf gevind. duimnael|links|180px|Toetankamen ontvang blomme van Anchesenamen.
Toetankamen was die seun van Achenaten (voorheen Amenhotep IV) en een van Achenaten se susters, of dalk ’n niggie. As prins was hy bekend as Toetankaten. Hy het die troon in 1333 v.C. bestyg toe hy nege of tien was en die troonnaam Nebcheperoere aangeneem. Sy soogvrou was iemand met die naam Maia, wie se oorskot in ’n graf by Saqqara ontdek is.
Bewind
Vanweë sy jong ouderdom het die farao waarskynlik magtige raadgewers gehad, moontlik onder andere grootvisier Ai, wat Toetankamen opgevolg het, en generaal Horemheb, wat vermoedelik Ai se skoonseun en opvolger was. Horemheb het vertel die koning het hom as erfprins as "meester van die land" aangestel om die reg te handhaaf. Hy het ook sy vermoë genoem om die jong koning te kalmeer wanneer hy kwaad was.
In die derde jaar van sy bewind het Toetankamen onder invloed van sy raadgewers verskeie veranderings omgekeer wat tydens sy pa se bewind gemaak is. Hy het die aanbidding van die god Aten, waaroor daar groot ontevredenheid was, stopgesit en Amoen herstel as die oppergod. Die verbod op die kultus van Amoen is opgehef en die tradisionele voorregte van die priesters is herstel. Die hoofstad is teruggeskuif na Thebe en die stad Achetaten, wat sy pa ter ere van Aten laat bou het, het leeggeloop. Hy het ook sy naam verander na Toetankamen, "Lewende Beeld van Amen" (of Amoen).
As deel van sy herstel van Amoen as oppergod het hy bouprojekte onderneem, veral by Karnak in Thebe, waar hy ’n tempel aan dié god gewy het. Baie monumente is opgerig en tradisionele feeste is heringestel, insluitende die Opetfees en dié wat verband gehou het met die gode Apis en Horus. Sy stele lui onder meer: